Karang sebuah tulisan dalam bahasa Betawi yang bernada persuasif dan panjangnya 1 paragraf.

Hasan adalah sêorang tokoh utama dalêm nopèl Atheis. Dalêm nopèl onoh, Hasan digambarin sêbagè sêorang nyang lahir dalêm lingkungan kêluarga nyang rèligius. Babanyah adalah sêorang pènsiunan mantri guru nyang alim ama solèh. Idupnyah banyak diisi buat bêribadah kêpada Allah, bêgonoh go ênyaknyah. Kêlak, mêrèka bêdua bêlajar tarèkat kêpada Kiai Mahmud di Bantên sêudah ngêdapêt nasihat dari Kiai Haji Dahlan nyang masing sêkêluarga dêngan ênyaknyah. Liwat nopèl Atheis, Achdiat Karta Mihardja sêbênêrnyah pèngèn nyêntil kondisi masarakat wayah onoh nyang disêlimutin olèh taklid buta ama gampang ngapirin orang laèn dalêm bêragama. Mêrèka nyang taat mutlak atas dogma-dogma kaku ama ngingkarin akal kritis dalêm bêragama. Tumannyah, mêrèka ngêklaim cara bêragamanyalah nyang paling bênêr. Olèh karnanyah, mêrèka gampang ngapirin orang laèn nyang bêrbèda pandangan dêngannyah. Pandangan-pandangan bêgonoh têtêp rèlêpan ampè karang karna masing banyak orang bêragama di Indonèsia nyang gampang êmên ngapirin orang laèn. Baca dah!